## Pravilnik o načinu i uvjetima provedbe modela poticanja proizvodnje

### NN 24/2005 (18.2.2005.), Pravilnik o načinu i uvjetima provedbe modela poticanja proizvodnje

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

429

Na
temelju članka 26., 27., 34., 35., 47., 48. i 54. Zakona o državnoj potpori u
poljoprivredi, ribarstvu i šumarstvu (»Narodne novine«, br. 87/02, 117/03. i 82/04.),
ministar poljoprivrede šumarstva i vodnoga gospodarstva donosi

## PRAVILNIK

### o naČinu i uvjetima provedbe modela poticanja proizvodnje

1.
OPĆE ODREDBE

Članak
1.

Ovim se Pravilnikom propisuju način i uvjeti vezani
uz provedbu modela poticanja proizvodnje za:

1. ratarske kulture,

2. sadni materijal, višegodišnje nasade, preradu
ploda maslina i maslinovo ulje,

3. stočarstvo i stočarske proizvode,

4.
ekološku proizvodnju,

5.
ribarstvo.

Članak 2.

(1)
Provedba modela iz prethodnog članka obuhvaća integrirani administrativni i
kontrolni sustav (u daljnjem tekstu: IAKS) kojeg čine sljedeći elementi:

1.
računalna baza podataka,

2.
identifikacijski sustav za čestice poljoprivrednog zemlji­šta,

3.
sustav za označavanje i registraciju domaćih životinja,

4.
zahtjevi za poticaje i

5.
kontrolni sustav.

(2)
Pojedine proizvodnje iz članka 1. ovoga Pravilnika sastoje se od jednog ili
više elemenata IAKS-a.

Članak
3.

(1)
Računalnu bazu podataka čine informacije iz baze podataka Upisnika
poljoprivrednih gospodarstava i informacije pri­kupljene kroz zahtjeve za
poticaj (u daljnjem tekstu: baza podataka korisnika).

(2)
Računalna baza podataka treba omogućiti neposredan uvid u podatke za sve tri
prethodne kalendarske godine.

(3)
Podaci iz baze podataka korisnika koriste se u provedbi mjera poljoprivredne
politike te za potrebe vođenja statistike u Ministarstvu poljoprivrede,
šumarstva i vodnoga gospodarstva (u daljnjem tekstu: Ministarstvo).

Članak
4.

(1)
Identifikacijski sustav za čestice poljoprivrednog zem­ljišta temelji se na
podacima iz katastra zemljišta Republike Hrvatske.

(2)
Katastarska čestica iz katastra zemljišta osnovna je jedinica za ostvarenje
poticaja po proizvodnoj površini.

(3)
Katastarsku česticu određuje ime katastarskog ureda, ime katastarske općine, broj
katastarske čestice, katastarska kultura, povr­šina katastarske čestice u
hektarima na točno četiri decimale.

Članak
5.

Sustav
za označavanje i registraciju domaćih životinja obuhvaća označavanje i upis
domaćih životinja i pčelinjih zajednica u uzgoju i proizvodnji u jedinstveni
registar domaćih životinja koji predstavlja temeljnu bazu podataka svih domaćih
životinja (u daljnjem tekstu: jedinstveni registar domaćih životinja), u
nadležnosti je Ministarstva, a provodi ga Hrvatski stočarski centar (u daljnjem
tekstu: HSC).

Članak
6.

Kontrolni
sustav obuhvaća administrativnu kontrolu svih zahtjeva za poticaj te
inspekcijski nadzor nad korisnicima.

2.
ZAHTJEVI ZA POTICAJE

Članak
7.

(1)
Zahtjeve za poticaje podnosi nositelj poljoprivrednog gospodarstva (u daljnjem
tekstu: korisnik), a čine ih ispunjeni obrasci zahtjeva za poticaje i propisana
prateća dokumentacija.

(2)
Iznimno od stavka 1. ovog članka zahtjeve za poticaj za ribarstvo podnosi
fizička i pravna osoba sukladno Zakonu o državnoj potpori u poljoprivredi,
ribarstvu i šumarstvu (»Narodne novine«, br. 87/02, 117/03. i 82/04.) (u
daljnjem tekstu: Zakon).

(3)
Zahtjevi za poticaj se podnose na posebnim obrascima koji su tiskani uz ovaj
Pravilnik i njegov su sastavni dio, i to:

1.
poticaj za ratarske kulture, vinograde, voćne vrste I. i II. skupine, jagode,
hmelj, nasad lavande i buhač, livade, pašnjake, (u daljnjem tekstu: poticaji po
proizvodnoj površini), na Obrascu kojeg izdaje Ured državne uprave u županiji
ili upravno tijelo Grada Zagreba (u daljnjem tekstu: Ured) u kojem je
poljoprivredno gospodarstvo upisano u Upisnik, a čija struktura odgovara
Obrascu br. 1

2. za sadni materijal i ekstra djevičansko maslinovo
ulje, na Obrascu br. 2

3. za preradu ploda masline, na Obrascu br. 2a

4. za duhan, na Obrascu br. 2b

5. za podizanje višegodišnjih nasada te hmelja i
nasada lavande, na Obrascu br. 3

6. za podizanje matičnih nasada, na Obrascu br. 3b

7. za isplatu poticaja za podizanje višegodišnjih
nasada te hmelja i nasada lavande, na Obrascu br. 3a

8. za isplatu poticaja za podizanje matičnih nasada,
na Obras­cu br. 3c

9. za mlijeko, na Obrascu br. 4

10. u
stočarstvu, na Obrascu br. 5 i Obrascu br. 5b

11. za
proizvodnju – prodaju sperme rasplodnjaka, na Obras­cu 5c

12. u
ribarstvu, na Obrascu br. 6

(4)
Obrazac br. 1 iz točke 1. stavka 3. ovoga članka, izdaje se korisnicima u
razdoblju od 1. do 30. travnja tekuće godine, na temelju podataka o posjedu
poljoprivrednog zemljišta.

(5)
Zahtjevi za poticaje za ekološku proizvodnju i proizvodnju na područjima s
težim uvjetima gospodarenja podnose se na obrascima iz stavka 3. ovoga članka,
točke 1., 2., 3., 5., 7., 8. i 10.

(6)
Obrasci zahtjeva za poticaje moraju biti ispunjeni u skladu s datim uputama, a
potpisuje ih korisnik, koji svojim potpisom jamči da:

– je
upoznat s odredbama Zakona o državnoj potpori u poljoprivredi, ribarstvu i
šumarstvu (»Narodne novine«, br. 87/02, 117/03. i 82/04.) i ovog Pravilnika,

– je
pažljivo pročitao i poštivao navedene upute za ispunjavanje obrasca,

– su podaci navedeni u obrascu istiniti,

– će omogućiti inspekcijski nadzor,

(7) Detaljne upute o podnošenju i ispunjavanju
obrazaca propisuje ministar.

Članak
8.

Uvjet
za ostvarivanje poticaja u biljnoj proizvodnji i stočarstvu jest:

1.
pravodobno podnošenje zahtjeva za poticaj,

2. rješenje
o upisu poljoprivrednog gospodarstva u Upisnik,

3.
ispunjavanje minimalno poticanih količina.

2.1.
Poticaji u biljnoj proizvodnji

Članak
9.

Pri
ostvarivanju poticaja u biljnoj proizvodnji pojedini izrazi imaju sljedeće
značenje:

1. *matični
nasad* je novo podignuti višegodišnji nasad po­dignut sortno čistim i
zdravstveno ispravnim sadnim materijalom koji se isključivo koristi za
proizvodnju reprodukcijskoga sadnog materijala, odnosno vegetativnih podloga,
plemki, reznica, korje­nja­ka i korjenovih izdanaka.

2. *vinograd*
je nasad plemenite vinove loze u kojemu broj trsova zadovoljava minimum naveden
u tablici 1.,

3. *voćnjak*
je nasad pojedine voćne vrste I. i II. skupine prema Zakonu te ostalih
nespomenutih voćnih vrsta ako broj stabala, ovisno o podlozi, zadovoljava
minimum naveden u tablici 1.,

4. *maslinik*
je nasad pitome masline na kome se provode primjerene agrotehničke i
pomotehničke mjere, ako gustoća stabala zadovoljava minimum naveden u tablici
1.,

5. *nasad
hmelja* je nasad čiji broj biljaka zadovoljava minimum naveden u tablici 1.,

6. *nasad lavande* je nasad čiji broj biljaka
zadovoljava minimum naveden u tablici 1.

Članak 10.

(1) Korisnik ostvaruje po proizvodnoj površini samo
jedan poticaj godišnje.

(2) Ako se na istoj proizvodnoj površini u jednoj
godini obav­lja žetva (berba) iste ili različitih kultura više puta, korisnik
odlučuje za koju kulturu podnosi zahtjev za poticaj.

Članak 11.

(1) Zahtjev za poticaje po proizvodnoj površini
korisnik podnosi jednom godišnje od 15. travnja do 31. svibnja Uredu u kojem je
korisnik upisan u Upisnik, na Obrascu br. 1.

(2) Korisnik je nakon podnošenja zahtjeva za poticaj
dužan Uredu dostaviti:

– za pšenicu, raž, pšenoraž, pivarski ječam i uljanu
repicu najkasnije do 15. kolovoza dokaze o količini uskladištenog i/ili
prodanog i isporučenog proizvoda;

– za soju, suncokret i šećernu repu najkasnije do 15.
prosinca dokaze o količini uskladištenog i/ili prodanog i isporučenog
proizvoda;

– za povrće i povrće za industrijsku preradu
najkasnije do 15. prosinca dokaze o količini proizvedenog, prodanoga i ispo­ruče­noga
proizvoda.

– za sjemenske usjeve Rješenje o upisu u Upisnik
proizvođača sjemena i Uvjerenje o priznavanju sjemenskog usjeva koje je izdao
Zavod za sjemenarstvo i rasadničarstvo u roku 30 dana od dana izdavanja
zaključno s 15. prosincem tekuće godine te dokaz o predaji sjemena dorađivaču
sjemena.

(3) Pravne osobe upisane u Upisnik obrađivača duhana
dužne su za isporučene količine duhana od poljoprivrednih gospodarstava
Ministarstvu dostaviti zahtjev za poticaj po poljoprivrednim gospodarstvima, na
Obrascu br. 2b, usklađen prema tipu i klasama duhana do 15. prosinca tekuće
godine prema tablici 5., u elektroničkoj formi (M. Excel format).

(4) Uz zahtjev iz stavka 3. ovoga članka pravne osobe
upisane u Upisnik obrađivača duhana dužne su priložiti dokument o isporučenim
količinama duhana (skladišne primke ili račun).

(5) Korisnici poticaja iz prethodnog stavka dužni su
u roku iz stavka 1. ovoga članka prijaviti površine pod duhanom na Obras­cu br.
1.

(6) Do
uspostave Vinogradarskog katastra uvjet za ostvarivanje poticaja iz stavka 1.
ovoga članka je upis u Upisnik.

Članak
12.

(1)
Zahtjev za poticaje za sadni materijal podnosi se jednom godišnje do 15.
prosinca Ministarstvu, na Obrascu br. 2.

(2) Uz
zahtjev iz stavka 1. ovoga članka prilaže se Rješenje o upisu u Upisnik
proizvođača sadnog materijala i potvrda Zavoda za sjemenarstvo i rasadničarstvo
iz koje je razvidna količina prodanoga deklariranoga sadnog materijala.

Članak
13.

(1)
Korisnik podnosizahtjev za poticaj za podizanje višegodišnjih nasada te
hmelja i nasada lavande jednom godišnje od 1. siječnja do 31. prosinca tekuće
godine Ministarstvu, na Obrascu br. 3.

(2)
Utemeljenost zahtjeva za poticaj iz stavka 1. ovoga članka potpisom i ovjerom
potvrđuje Hrvatski zavod za poljo­priv­redno-savjetodavnu službu.

(3)
Minimalna površina za podizanje vinograda na otocima, poluotoku Pelješcu,
općinama Dubrovačko primorje, Konavle, Župa dubrovačka, Seget Donji, Marina i
Primošten, te području grada Dubrovnika i grada Šibenika jest 0,1 ha.

(4) Za
vinograde koji se podižu sukladno stavku 3. ovoga članka korisniku se odobrava
sadnja podloge na stalno mjesto uz prilaganje računa ili ovjerenog preslika
računa o kupnji repromaterijala – podloge kojom je zasađena površina,
otpremnicu i deklaraciju uz otpremnicu.

(5)
Korisnik uz zahtjev iz stavka 1. ovoga članka prilaže:

–
kopiju katastarskog plana s označenom parcelom/parcelama ili dijelom parcele na
kojoj se podiže nasad,

–
potvrdu lokalne samouprave o lokaciji višegodišnjeg nasada ako se nalazi na
području s težim uvjetima gospodarenja u poljoprivredi,

– dokaz
da je vlasnik ili dokaz da je u posjedu poljoprivrednog zemljišta na kojem se
podiže novi nasad minimalno u idućih 10 godina.

(6)
Ministarstvo izdaje korisniku odluku o odobrenju podizanja višegodišnjeg nasada
te hmelja i nasada lavande 60 dana od dana podnošenja zahtjeva iz stavka 1.
ovoga članka.

Članak
14.

(1)
Korisnik podnosizahtjev Ministarstva za poticaje u podizanju matičnih
nasada jednom godišnje od 1. siječnja do 31. prosinca tekuće godine, na Obrascu
br. 3b.

(2)
Utemeljenost zahtjeva za poticaje iz stavka 1. ovoga članka potpisom i ovjerom
potvrđuje Hrvatski zavod za poljoprivredno savjetodavnu službu.

(3)
Korisnik uz zahtjev iz stavka 1. ovoga članka prilaže:

–
Rješenje o upisu u Upisnik proizvođača sadnog materijala,

–
kopiju katastarskog plana s označenom parcelom/parcelama ili dijelom parcele na
kojoj se podiže nasad,

– dokaz
da je vlasnik ili dokaz da je u posjedu poljoprivrednog zemljišta na kojem se
podiže novi nasad minimalno u idućih 10 godina.

(4)
Ministarstvo izdaje korisniku odluku o odobrenju podizanja višegodišnjeg ili
matičnog nasada 60 dana od dana pod­no­šenja zahtjeva iz stavka 1. ovoga
članka.

Članak
15.

(1)
Korisnik podnosi zahtjev Ministarstvu za isplatu poticaja za podizanje
višegodišnjih nasada, hmelja i nasada lavande nakon podizanja nasada,
najkasnije godinu dana od datuma izdavanja odluke o odobrenju iz stavka 6.
članka 13. ovoga Pravilnika, na Obrascu br. 3a.

(2)
Korisnik uz zahtjev iz stavka 1. ovoga članka prilaže:

1.
račun ili ovjeren preslik računa o kupnji deklariranoga sadnog materijala kojim
je podignut nasad, otpremnica i deklaracija uz otpremnicu,

2. za sadnju
vinove loze na stalno mjesto, račun ili ovjeren preslik računa o kupnji
repromaterijala – pupa koji je upo­trijebljen za cijepljenje, otpremnicu i
deklaraciju uz otpremnicu,

3. u
slučaju isporuke sadnog materijala za vlastite potrebe (samo registrirani
proizvođači koji su deklarirali vlastitu pro­izvod­nju) prilaže se dokument o
isporuci sadnog materijala, odnosno potvrda primitka ovjerena potpisom osobe
odgovorne za pro­izvod­nju sadnog materijala i pečatom, u količini sadnog
materijala (broj sadnica/cjepova) koja je predviđena zahtjevom za poticaj
(Obrazac br. 3), i deklaracija uz otpremnicu.

(3) Do
10% sadnica/cjepova kojima se podiže voćnjak/maslinik/nasad hmelja/vinograd ili
najviše 500 sadnica/1000 cjepova, može biti iz sortimenta koji je u postupku
priznavanja (introdukcija, selekcija, hibridizacija).

Članak
16.

(1)
Korisnik podnosi zahtjev Ministarstvu za isplatu poticaja za podizanje matičnih
nasada nakon podizanja nasada, najkasnije godinu dana od datuma izdavanja
odluke o odobrenju iz stavka 4. članka 14. ovoga Pravilnika, na Obrascu br. 3c.

(2)
Korisnik uz zahtjev iz stavka 1. ovoga članka prilaže:

1.
preslik primljene prijave Zavodu za sjemenarstvo i rasad­ničarstvo za odabir
matičnih nasada za umatičenje.

2. račun ili ovjeren preslik računa o kupnji
deklariranoga sadnog materijala kojim je podignut nasad, otpremnica i
deklaracija uz otpremnicu,

3. potvrdu Zavoda za sjemenarstvo i rasadničarstvo da
bu­dući matični nasad korisnika ispunjava uvjete za provođenje postupka
umatičenja.

(3) Poticaj za podizanje matičnih nasada plemki
gospodarski značajnih autohtonih – domaćih voćnih i sorti vinove loze odobrit
će se iznimno za sorte koje će na prijedlog Povjerenstva za poljoprivredno
rasadničarstvo iz Zakona o sjemenu i sadnom materijalu i priznavanju sorti
poljoprivrednog bilja (»Narodne novine«, br. 131/97. 163/03.) utvrditi ministar
poljoprivrede, šumarstva i vodnoga gospodarstva.

(4) Korisnik poticaja obavezuje se nakon provedenog
postupka umatičenja nasada dostaviti preslik Knjige matičnih nasada ovjeren od
strane ovlaštenih institucija.

(5) Ako
korisnik poticaja ne dostavi preslik naveden u prethodnom stavku, Ministarstvo
će mu izdati obavijest o povratu poticaja sukladno članku 55. ovoga Pravilnika.

Članak
17.

(1)
Pravne i fizičke osobe koje obavljaju preradu ploda masline dužne su po
završenoj sezoni prerade dostaviti zahtjev za poticaj za preradu ploda masline
po poljoprivrednim gospodarstvima.

(2)
Zahtjev iz stavka 1. ovoga članka podnosi se Ministarstvu, na obrascu br. 2a,
do 28. veljače za prethodnu sezonu prerade ploda maslina, i mora sadržavati
ukupni broj poljoprivrednih gospodarstava koje ostvaruju pravo na poticaj uz
obračun ukupne količine predanog ploda za preradu i ukupnu količinu
proizvedenog maslinovog ulja po svakom poljoprivrednom gospodarstvu i
sveukupno.

(3) Uz zahtjev iz stavka 2. ovoga članka pravne i
fizičke osobe koje obavljaju preradu ploda masline dužne su priložiti:

– dokument o predanim količinama ploda masline na
preradu (skladišne primke ili račun o preradi).

– dokument iz kojeg je razvidno da obavljaju preradu
ploda masline.

(4) Podaci iz obrasca br. 2a se dostavljaju u
elektroničkoj formi (M. Excel format).

Članak 18.

(1) Korisnik podnosi zahtjev Ministarstvu za poticaje
za ekstra djevičansko maslinovo ulje polugodišnje, na Obrascu br. 2, i to za
prodano i isporučeno ulje u razdoblju tekuće godine:

– siječanj – lipanj, do 31. srpnja, i

– srpanj – prosinac, do 31. siječnja iduće godine.

(2) Pri prvom podnošenju zahtjeva iz stavka 1. ovoga
članka korisnik je dužan priložiti dokument o preradi ploda maslina (obračun
prerade) izdan od objekta koji je maslinu preradio, a iz kojeg su razvidne
ukupno prerađene količine ploda maslina i ukupno proizvedena količina maslinova
ulja.

(3) Zahtjev za poticaj koji se podnosi prvi put u
tekućoj godini mora sadržavati minimalno poticane količine.

(4) Uz svaki zahtjev iz stavka 1. ovoga članka
korisnik je dužan priložiti račun ili ovjeren preslik računa o prodaji, ukupni
obračun po pojedinom zahtjevu za poticaj te potvrdu izdanu od strane objekta
koji obavlja preradu masline o razvrstavanju u ekstra djevičansko maslinovo
ulje, sukladno Pravilniku o temeljnim zahtjevima za ulje od plodova maslina i
komine maslina (»Narod­ne novine«, br. 35/99., 44/00. i 109/00.).

Članak 19.

(1) Korisnik nakon podnošenja zahtjeva za poticaj po
proizvodnoj površini može promijeniti isti u roku 15 dana od dana podnošenja
pojedinog zahtjeva za poticaj.

(2) Korisnik može promijeniti površinu ili vrstu
poljoprivredne kulture i vrstu poticaja (eko ili teži uvjeti), u roku navedenom
u stavku 1. ovoga članka.

(3) Korisnik promjenu zahtjeva za poticaj iz stavka
2. ovoga članka dostavlja osobno ili preporučeno poštom tijelima kojima se
podnose pojedini zahtjevi za poticaj.

(4) Promjena iz stavka 3. ovoga članka prijavljuje se
na obrascima za podnošenje zahtjeva za poticaj s naznakom – PROMJENA.

(5) Ako je
tijelo iz stavka 3. ovoga članka obavijestilo korisnika o nepravilnostima u
zahtjevu za poticaj, ili je korisnik obaviješten o namjeri provođenja inspekcijskog
nadzora ili je inspekcijskim nadzorom otkrivena nepravilnost, promjene zahtjeva
za poticaj u skladu sa 1., 2., 3. i 4. stavkom ovoga članka nisu moguće.

Članak 20.

(1) Korisnik pisanim zahtjevom može djelom ili u
cijelosti povući zahtjev za poticaj po proizvodnoj površini u roku 15 dana od
dana isteka roka za predaju pojedinog zahtjeva za poticaj.

(2)
Tijelo kojem se podnosi zahtjev za poticaj izdaje odluku o obustavi postupka u
slučaju iz stavka 1. ovoga članka.

2.2.
Stočarstvo

Članak
21.

Pri
ostvarivanju poticaja u stočarstvu pojedini izrazi imaju sljedeće značenje:

1. *mliječna
krava* je grlo namijenjeno proizvodnji mlijeka,

2. *krava
u sustavu krava-tele* je krava koja daje potomstvo i od kojeg je jedini
prihod prirast teleta,

3. *žensko
tele i ždrijebe* jest uzgojno valjano grlo, starosti do 180 dana na dan
prijave za poticaj,

4. *utovljena
junad, utovljene svinje i utovljeni kunići* jesu grla od kojih se klanjem
proizvodi meso,

5. *rasplodni
bik, nerast, ovan, jarac, pastuh, magarac* jest uzgojno valjano grlo upisano
u Središnji popis muških rasplodnih grla koje vodi HSC,

6. *rasplodna
krmača, ovca, koza, kobila, magarica, ženka kunića* jest grlo koje daje
potomstvo i koristi se u rasplodu.

Članak
22.

(1)
Korisnik podnosi zahtjev za poticaje za kravlje, ovčje i kozje mlijeko HSC-u,
na Obrascu br. 4, jednom godišnje u roku 60 dana od početka isporuke mlijeka za
tekuću godinu, za sve količine koje će isporučiti u tekućoj godini.

(2) Zahtjev za poticaje iz prethodnog stavka sadrži
izjavu o planiranom obujmu proizvodnje tekuće godine, koji ne smije biti manji
od minimalno poticane količine iz DODATKA III. Zakona.

(3) Iznimno, u 2005. godini korisnik uz zahtjev za
poticaje iz prethodnog stavka nije dužan dostaviti izjavu o planiranom obujmu
proizvodnje tekuće godine.

(4) Korisnik zahtjev iz stavka 1. ovoga članka
nadopunjuje mjesečno u HSC-u, koji prikuplja podatke o stvarno isporučenim
količinama i kakvoći mlijeka.

(5) Objekti za preradu mlijeka upisani u Upisnik
ovlaštenih objekata za preradu mlijeka dužni su HSC-u dostaviti podatke o
otkupljenim količinama mlijeka po korisnicima, do 10-og u mjesecu za prethodni
mjesec.

(6) Ako otkup mlijeka organiziraju pravne osobe koje
nisu upisane u Upisnik ovlaštenih objekata za preradu mlijeka, dužne su svaki
mjesec popis proizvođača s podacima o otkupljenim količinama isporučenog
mlijeka dostaviti ovlaštenim objektima za preradu mlijeka koji su to mlijeko
otkupili.

Članak 23.

(1) Korisnik podnosi zahtjev za poticaj za tov junadi
i tov svinja (domaćeg podrijetla ili podrijetlom iz uvoza) HSC-u, na Obrascu
br. 5, tromjesečno i to za razdoblje tekuće godine:

– siječanj – ožujak do 30. travnja

–
travanj – lipanj, do 31. srpnja

–
srpanj – rujan, do 31. listopada

–
listopad – prosinac, do 31. siječnja iduće godine.

(2) Zahtjev za poticaj koji se podnosi prvi put za
tekuću godinu mora sadržavati minimalno poticani broj grla iz DODATKA III.
Zakona, koja su isporučena.

(3) Korisnik uz zahtjev iz stavka 1. ovoga članka
prilaže, račun ili otpremnicute Izvod iz zapisnika s linije klanja za
svinje i junad.

(4) Isplata poticaja iz stavka 1. ovoga članka
obavlja se na temelju utvrđenih klasa zaklanih grla na liniji klanja prema
tablicama 2. i 3. koje su sastavni dio ovog Pravilnika.

(5) Korisnik je dužan pri stavljanju grla u tov
podnijeti HSC-u dokaz o stavljanju grla u tov, na Obrascu br. 5a.

(6) Datum prijave grla u tov uzima se kao početak
trajanja obvezatnog razdoblja tova iz članka 35. Zakona.

(7) Korisnik poticaja iz stavka 1. ovoga članka je
dužan za uvezena grla prijaviti stavljanje grla u tov najkasnije 30 dana od
dana završetka karantene pri čemu uz Obrazac br. 5a prilaže i rješenje o
raspuštanju karantene.

(8) Ako korisnik kupi grla za koja već postoji dokaz
stav­ljanja grla u tov dužan je ista prijaviti u područnu stočarsku službu na
Obrascu br. 5a u roku 30 dana od dana kupnje.

(9) Korisnik ne ostvaruje pravo na poticaj za grlo
koje je ranije izlučeno iz tova zbog opravdanih razloga navedenih u članku 50.
ovoga Pravilnika, ali ono ulazi u obračun minimalno poticane količine.

Članak 24.

(1) Korisnik podnosi zahtjev za poticaj za tov kunića
HSC-u, na Obrascu br. 5, tromjesečno i to za razdoblje tekuće godine:

– siječanj – ožujak do 30. travnja

– travanj – lipanj, do 31. srpnja

– srpanj – rujan, do 31. listopada

– listopad – prosinac, do 31. siječnja iduće godine.

(2) Uz zahtjev iz stavka 1. ovoga članka potrebno je
priložiti potvrdu ovlaštenoga veterinarskog inspektora o broju zaklanih grla.

Članak 25.

(1) Korisnik poticaja za prodaju domaće teladi za tov
je vlasnik teleta.

(2) Korisnik podnosi zahtjev za poticaj za prodaju
domaće teladi za tov HSC-u, na Obrascu br. 5 i to za razdoblje tekuće godine:

– siječanj – ožujak do 30. travnja

– travanj – lipanj, do 31. srpnja

– srpanj – rujan, do 31. listopada

– listopad – prosinac, do 31. siječnja iduće godine.

(3) Korisnik poticaj iz stavka 1. ovoga članka
ostvaruje nakon što HSC utvrdi da je navedeno grlo prijavljeno u tov.

(4) Uz zahtjev za poticaj korisnik prilaže dokaz iz
kojeg je razvidna težina teleta (do 130 kg) – vagarinka, potvrda o označavanju
– putni list, račun ili otpremnicu.

Članak 26.

(1) Korisnik podnosi zahtjev za poticaj za uzgoj i
držanje rasplodne stoke iz članka 14. Zakona i za uzgoj uzgojno valjanih (matičnih)
grla HSC–u, na Obrascu br. 5. i Obrascu br. 5b jednom godišnje od 1. veljače do
31. kolovoza, a za pčelinje zajednice od 1. travnja do 31. kolovoza,.

(2) Uz
zahtjeve iz stavka 1. ovoga članka potrebno je priložiti potvrdu nadležne
veterinarske organizacije da je kod svih grla u stadu iz kojih potječu
životinje obavljena kontrola zdravlja u skladu s važećom Naredbom o mjerama
zaštite životinja od zaraznih i nametničkih bolesti i njihovom financiranju.

(3)
Korisnik ostvaruje po grlu stoke samo jedan poticaj godišnje.

Članak
27.

(1)
Korisnik podnosi zahtjev za poticaj za uzgoj uzgojno valjanih rasplodnih kunića
HSC-u, na Obrascu br. 5. i Obrascu br. 5b, nakon njihova uključenja u
prozvodnju.

(2)
Zahtjevu za poticaj iz stavka 1. ovoga članka prilaže se popunjeni obrazac
Zahtjeva za registraciju pradjedovskog/djedov­skog/roditeljskog stada kunića
(iz vlastitog uzgoja) koji je sastav­ni dio ovoga Pravilnika.

(3)
Korisnik u slučaju uvoza rasplodnih grla zahtjevu za poticaj iz stavka 1. ovoga
članka prilaže:

– kopiju
ulaznog računa za uvezena grla

–
potvrdu o njihovom podrijetlu

–
jedinstvenu carinsku deklaraciju (JCD)

–
Zahtjev za registraciju pradjedovskog/djedovskog/roditeljskog stada kunića (iz
uvoza).

(4)
Obračun poticaja iz stavka 1. ovoga članka obavlja se na temelju podataka o
upisu rasplodnih kunića u središnji popis rasplodnih grla kojeg vodi HSC, a
koji se temelji na podnesenom Zahtjevu za registraciju rasplodnih kunića i
stvarno utvrđenom stanju.

Članak
28.

(1)
Korisnik podnosi zahtjev za poticaj za žensku telad i ždrebad do 6 mjeseci
starosti HSC-u, na Obrascu br. 5, tromjesečno HSC-u, i to za razdoblje tekuće
godine:

–
siječanj – ožujak, do 30. travnja,

–
travanj – lipanj, do 31. srpnja,

–
srpanj – rujan, do 31. listopada i

–
listopad – prosinac, do 31. siječnja iduće godine.

(2)
Zahtjev za poticaj koji se podnosi prvi put mora sadržavati minimalno poticani
broj ženske teladi ili ždrebadi iz DODATKA III. Zakona, koja su uzgojena u
tekućoj godini.

(3)
Korisnik je dužan žensku telad uzgojiti do reprodukcijske dobi i držati do
poroda ili ih može prodati za rasplod nakon utvrđene bređosti.

(4)
Korisnik je dužan žensku ždrebad uzgojiti do reprodukcijske dobi.

Članak
29.

(1)
Korisnik podnosi zahtjev za poticaj za bikove i nerastove za rasplod HSC-u, na
Obrascu br. 5., u roku 60 dana od dana završetka testa.

(2)
Korisnik iz stavka 1. ovoga članka dužan je HSC-u dostaviti presliku Zapisnika
o ocjeni grla iz kojeg je razvidna njegova namjena.

Članak
30.

(1) Zahtjev
za poticaj za proizvodnju – prodaju sperme uzgojno valjanih životinja podnosi
se HSC-u na Obrascu br. 5c za prodane količine u razdoblju:

–
siječanj – lipanj, do 31. srpnja

–
srpanj – prosinac, do 31. siječnja iduće godine.

(2) Uz
zahtjev za poticaj korisnik prilaže otpremnicu za prodane količine sperme u
obračunskom razdoblju.

Članak
31.

(1)
Korisnik podnosi zahtjev za poticaje po hektaru livada i pašnjaka jednom
godišnje od 15. travnja do 31. svibnja Uredu u kojem je korisnik upisan u
Upisnik, na Obrascu br. 1.

(2) Za
izračun godišnje minimalno poticane količine za dobivanje poticaja po ha livada
i pašnjaka koristi se broj i kategorije goveda, ovaca, koza i konja
prijavljenih u jedinstveni registar domaćih životinja.

(3)
Potvrdu iz jedinstvenog registra domaćih životinja korisnik prilaže Uredu radi
obračuna poticaja, u razdoblju od 1. rujna do 30. studenoga.

(4)
Minimalno poticana površina livada ili pašnjaka jest 1 ha.

2.3.
Ribarstvo

Članak
32.

(1)
Uvjet za ostvarivanje poticaja u ribarstvu i akvakulturi jest posjedovanje
povlastice za gospodarski ribolov ili uzgoj.

(2) Uvjet za ostvarivanje poticaja za proizvodnju
ribljih proizvoda od domaćeg ulova male plave ribe i od domaćeg uzgoja
slatkovodnih i autohtonih vrsta bijele morske ribe jest posjedovanje rješenja o
udovaljavanju propisanim veterinarsko-sanitarnim uvjetima i registracijskog
lista te ako su objekti upisani u Upisnik odobrenih objekata.

Članak 33.

(1) Korisnik podnosi zahtjev za poticaje za uzgoj
autohtonih vrsta bijele morske ribe, školjaka, riblje mlađi, slatkovodne ribe
I. i II. skupine, ulov male plave ribe te proizvodnju ribljih proizvoda od
domaćeg ulova male plave ribe i od domaćeg uzgoja slatkovodnih i autohtonih
vrsta bijele morske ribe tromjesečno Ministarstvu, na Obrascu br. 6, i to za
razdoblje tekuće godine:

– siječanj – ožujak, do 30. travnja,

– travanj – lipanj, do 31. srpnja,

– srpanj – rujan, do 31. listopada i

– listopad – prosinac, do 31. siječnja iduće godine.

(2) Kada korisnik kupuje ribu i/ili školjke za
prodaju ili vlastitu proizvodnju (mlađ), na tu količinu ne može ostvariti
poticaj, a to će prikazati u obračunskom razdoblju listopad – prosinac, odnosno
u narednim obračunskim razdobljima, tako da će količinu kupljene ribe i/ili
školjaka tijekom kalendarske godine prilikom obračuna poticaja oduzeti od
ukupne količine ribe i/ili školjaka za to razdoblje.

(3) Zahtjevu za poticaj iz stavka 1. ovoga članka
korisnik prilaže:

– Obračun novčanog poticaja u kojem je naznačena
vrsta i količina u kilogramima uzgojenih autohtonih vrsta bijele morske ribe,
dagnji, slatkovodne ribe I. i II. skupine, ulov male plave ribe te proizvodnju
ribljih proizvoda od domaćeg ulova male plave ribe i od domaćeg uzgoja
slatkovodnih i autohtonih vrsta bijele morske ribe (za ulov, preradu, uzgojene
ribe i dagnje) i u komadima (za uzgojenu riblju mlađ i kamenice) te ukupni
iznos novčanog poticaja za obračunsko razdoblje;

–
Račune odnosno preslike računa za prodane i isporučene količine i otpremnice
odnosno preslik otpremnica uz račune koji moraju biti ovjereni potpisom i žigom
kupca uz čitljivo ispisano velikim pisanim slovima ime i prezime kupca odnosno
primatelja isporučene količine;

–
Račune odnosno preslike računa ako su proizvodi stavljeni u promet putem
maloprodaje uz preslik knjige popisa o nabavi i prodaji robe;

–
Preslik ispunjenog očevidnika o kružnim mrežama plivaricama odnosno povlačnim
mrežama koćama;

–
Internu dokumentaciju o stavljanju u daljnju proizvodnju.

2.4.
Ekološka proizvodnja

Članak
34.

(1) Uvjet
za ostvarivanje poticaja u ekološkoj biljnoj proizvodnji, stočarstvu i
ribarstvu jest:

1.
pravodobno podnošenje zahtjeva za poticaj,

2. rješenje o upisu u Upisnik proizvođača u ekološkoj
proizvodnji poljoprivrednih i prehrambenih proizvoda.

(2) Uz uvjete iz stavka 1. ovoga članka za
ostvarivanje poticaja u ekološkoj biljnoj proizvodnji i stočarstvu potrebno je
rješenje o upisu poljoprivrednog gospodarstva u Upisnik.

(3) Uz uvjet iz stavka 1. ovoga članka za
ostvarivanje poticaja u ekološkoj proizvodnji u ribarstvu potrebno je
posjedovanje povlastice za gospodarski ribolov ili uzgoj.

Članak 35.

(1) Korisnik podnosi zahtjev za poticaje u ekološkoj
biljnoj proizvodnji na način propisan člancima 11., 12., 17., 18., ovisno o
vrsti poticaja, na Obrascima br. 1., 2. i 2a.

(2) Korisnik usluge ekološke prerade ploda maslina
dužan je predati Rješenje o pravu korištenja znaka ekoproizvod pravnoj ili
fizičkoj osobi koja obavlja ekološku preradu ploda masline najkasnije do 31.
siječnja za prethodnu godinu.

(3) Korisnik podnosi zahtjev Ministarstvu za poticaje
za ekstra djevičansko maslinovo ulje polugodišnje, na Obrascu br. 2, u
razdoblju tekuće godine:

– siječanj – lipanj, do 31. srpnja, i

– srpanj – prosinac, do 31. siječnja iduće godine.

(4) Korisnik je uz zahtjev za poticaje iz stavka 3.
ovoga članka dužan priložiti potvrdu izdanu od strane objekta koji obav­lja
ekološku preradu masline o razvrstavanju u ekstra djevičansko ma­sli­novo ulje,
sukladno Pravilniku o temeljnim zahtjevima za ulje od plodova maslina i komine
masline (»Narodne novine«, br. 35/99., 44/00. i 109/00.) kao i Rješenje o pravu
korištenja znaka ekoproizvod.

(5) Korisnik podnosi zahtjev za poticaje u ekološkoj
proizvodnji u stočarstvu i ribarstvu, ovisno o vrsti poticaja, na način:

– za kravlje, ovčje i kozje mlijeko na obrascu br. 4,
HSC-u jednom godišnje u roku od 60 dana od početka isporuke mlijeka za tekuću
godinu

– za tov stoke (junad, janjad, jarad, svinje)
tromjesečno HSC-u na obrascu br. 5, i to za razdoblje tekuće godine kako
slijedi:

siječanj – ožujak, do 30 travnja,

travanj – lipanj, do 31. srpnja,

srpanj
– rujan, do 31. listopada i

listopad
– prosinac, do 31. siječnja iduće godine

– za
rasplodnu stoku i pčelinje zajednice na Obrascu 5 i Obrascu 5b, HSC-u jednom
godišnje od 1. veljače do 31. kolovoza, a kod pčelinjih zajednica u razdoblju
od 1. travnja do 31. kolovoza

– za
uzgoj autohtonih vrsta bijele morske ribe, školjaka, rib­lje mlađi, slatkovodne
ribe I. i II. skupine na Obrascu br. 6, sukladno članku 32. ovoga Pravilnika,

(6)
Korisnik je nakon podnošenja zahtjeva za poticaje u ekološkoj proizvodnji dužan
dostaviti Ministarstvu, uredu ili HSC-u potvrdnicu izdanu od strane pravne
osobe za provedbu postupka potvrđivanja nad ekološkom proizvodnim u roku od 30
dana od dana njenog izdavanja, a najkasnije do 15. prosinca tekuće godine i
Rješenje o pravu korištenja znaka ekoproizvod izdano od Ministarstva u roku 30
dana od njegovog izdavanja najkasnije do 15. prosinca tekuće godine.

(7)
Objekti za preradu mlijeka iz stavka 5. alineje 1. ovoga članka upisani u
Upisnik ovlaštenih objekata za preradu mlijeka dužni su HSC-u dostaviti podatke
o otkupljenim količinama po ko­risnicima, do 10-tog u mjesecu za protekli
mjesec radi obra­čuna poticaja.

(8) Ako
otkup mlijeka iz stavka 2. točke 1. ovoga članka organiziraju pravne osobe koje
nisu upisane u Upisnik ovlaštenih objekata za preradu mlijeka, dužne su svaki
mjesec popis pro­izvođača s podacima o otkupljenim količinama isporučenog mli­jeka
dostaviti ovlaštenim objektima za preradu mlijeka koji su to mlijeko otkupili.

3.
KONTROLA

3.1.
Administrativna kontrola zahtjeva za poticaj

Članak
36.

(1)
Administrativna kontrola zahtjeva za poticaj obuhvaća kontrolu usklađenosti
svih podnesenih zahtjeva za poticaj s propisima.

(2) Administrativnu kontrolu provode službenici
ureda, službenici Ministarstva i djelatnici HSC-a, kontrolom zahtjeva za
poticaj te usporedbom podataka iz zahtjeva za poticaj s podacima iz postojećih
evidencija tijela državne uprave (ministarstva, državne upravne organizacije i
uredi državne uprave) i ustanova (zavodi).

(3) Administrativna kontrola u biljnoj proizvodnji
obuhvaća i uključuje otkrivanje nedopuštene prijave katastarskih čestica
zemljišta.

(4) Administrativna kontrola u stočarstvu obuhvaća i
uključuje otkrivanje nedopuštene prijave stoke.

(5) Uredi, HSC i Ministarstvo moraju čuvati
zaprimljene zahtjeve za poticaje pet godina.

3.2.
Inspekcijski nadzor

Članak
37.

(1)
Inspekcijski nadzor nad poljoprivrednim gospodarstvima provodi se prije i nakon
isplata poticaja.

(2)
Inspekcijskim nadzorom poljoprivrednih gospodarstava tijekom jedne godine mora
biti obuhvaćeno najmanje 5% gospodarstava koja su podnijela zahtjev za bilo
kojom vrstom poticaja.

Članak
38.

(1)
Ministarstvo na podlozi analize rizika i elemenata reprezentativnosti
podnešenih zahtjeva za poticaj izabire korisnike nad kojima će biti proveden
inspekcijski nadzor.

(2)
Svaku godinu ocjenjuje se učinkovitost parametara, koji su korišteni pri
analizi rizika u prethodnoj godini.

(3)
Analiza rizika uzima u obzir:

1.
visinu traženog poticaja,

2. broj
katastarskih čestica zemljišta i površine za koje je podnesen zahtjev za
poticaj,

3. broj
grla stoke,

4.
promjene u odnosu na prethodnu godinu,

5.
utvrđene kontrole obavljene u prethodnim godinama,

6. korisnike
koji su pred ograničenjem ili im je korištenje poticaja ograničeno,

7.
ostalo.

(4)
Ministarstvo vodi evidenciju o razlozima izbora zahtjeva za poticaj za
inspekcijski nadzor za svakoga pojedinog korisnika.

(5)
Inspektor koji provodi inspekcijski nadzor mora biti obaviješten o razlozima iz
prethodnog stavka prije počeka inspekcijskog nadzora.

(6)
Uzorkom iz stavka 3. ovoga članka mora biti obuhvaćeno najmanje 15% ukupne
vrijednosti novčanih sredstava isplaćenih u jednoj godini.

(7) Ako
se inspekcijskim nadzorom otkriju bitne nepravilnosti u vezi s odobrenom vrstom
poticaja ili s odobrenim poticajem ili dijelom poticaja povećava se broj
inspekcijskih nadzora u tekućoj godini i istovremeno povećava postotak
poljoprivrednih gospodarstava za koje treba provesti inspekcijski nadzor u
sljedećoj godini.

Članak 39.

(1) Inspekcijski nadzor poticaja po proizvodnoj
površini obuhvaća barem polovicu svih zahtjeva za poticaj po proizvodnoj
površini za kontroliranog korisnika.

(2) Inspekcijski nadzor poticaja za stočarstvo
obuhvaća barem polovicu svih zahtjeva za poticaj u stočarstvu za kontroliranog
korisnika.

Članak 40.

(1) Inspekcijski nadzor nad podnositeljima zahtjeva
za poticaje za ribarstvo provodi se prije i nakon isplata poticaja.

(2) Inspekcijski nadzor obuhvaća kontrolu na terenu
prema uzorku zahtjeva za određenom vrstom poticaja.

Članak 41.

(1) Inspektor provodi u pravilu nadzor bez prethodne
najave ili po prethodnoj najavi putem pošte ili telefonski najviše 48 sati prije
nadzora.

(2) Inspekcijski nadzor, predviđen ovim Pravilnikom,
se može provoditi zajedno s drugim kontrolama ili inspekcijskim nadzorima.

(3) Zahtjevi za poticaj se ne odobravaju ako korisnik
odbije ili onemogući provedbu inspekcijskog nadzora.

Članak 42.

(1) Nakon svakoga inspekcijskog nadzora sastavlja se
zapisnik u kojem se navode detalji obavljenog nadzora.

(2) U
zapisniku se između ostalog neophodno navodi:

–
matični identifikacijski broj poljoprivrednog gospodarstva (MIBPG),

– naziv
poljoprivrednog gospodarstva,

– vrsta
poticaja i prekontrolirani broj zahtjeva za poticaj,

–
prisutne osobe,

–
prekontrolirana proizvodna površina, rezultate mjerenja iste i korištene metode
mjerenja,

– broj
i kategorija životinja na gospodarstvu, ušne markice grla, upisi u registar
gospodarstva i u evidenciju životinja u tovu te pregledane dokumente iz
prethodnih godina,

– da li
je korisnik prije nadzora bio obaviješten i vrijeme prethodne obavijesti,

–
podatke o drugim provedenim nadzorima.

(3)
Korisnik potpisuje zapisnik i time potvrđuje svoju prisutnost pri nadzoru i
dodaje svoje napomene.

(4) Po
provedenom inspekcijskom nadzoru korisnik zaprima kopiju zapisnika o
inspekcijskom nadzoru.

(5) Po
završetku inspekcijskog nadzora inspektor korisniku izdaje kopiju zapisnika o
inspekcijskom nadzoru, a istu kopiju zapisnika dostavlja i Ministarstvu te
HSC–u.

4.
IZRAČUN VISINE POTICAJA

Članak
43.

Poticaj
u biljnoj proizvodnji se odobrava za stvarno korištene površine koje korisnik
prijavljuje u zahtjevu za poticaj i ne prelaze površine iz radnih evidencija
(katastar, registri trajnih nasada) te ispunjavaju sve uvjete za pojedinu vrstu
poticaja.

Članak 44.

(1) Ako se tijekom inspekcijskog nadzora ustanovi da
je veličina površine za koju je podnijet zahtjev za poticaj:

1. veća od veličine površine navedene u zahtjevu za
poticaj, za izračun visine poticaja koristi se veličina površine navedena u
zahtjevu za poticaj,

2. manja za do uključujući 5% od veličine površine
navedene u zahtjevu za poticaj, za izračun visine poticaja koristi se veličina
površine navedena u zahtjevu za poticaj umanjena za iznos ustanovljene razlike,

3. manja za više od 5% od veličine površine navedene
u zahtjevu za poticaj, nema isplate poticaja.

(2) Odstupanja iz stavka 1. ovoga članka ne odnose se
na ispunjavanje godišnje minimalno poticane količine određene proizvodnje
utvrđene DODATKOM III Zakona.

(3) Odstupanja od stavka 1. točke 1. i 2. ovoga
članka ne smatra se prekršajem.

Članak 45.

(1) Poticaj za proizvodnju duhana isplaćuje se za
proizvedene i isporučene količine duhana sukladno Zakonu o duhanu (»Narodne
novine«, br. 69/99), koje su nakon postupka utvrđivanja kakvoće razvrstane u I.
do uključivo IV. klasu.

(2) Za izračun visine poticaja za duhan prema tipu i
klasi koristi se čimbenik usklađenja prikazan u tablici 5. ovoga Pravil­nika,
na način da se osnovni iznos poticaja pomnoži odgovarajućim čimbenikom ovisno
od klase.

Članak
46.

Ako se
tijekom inspekcijskog nadzora ustanovi da je utvrđeni broj grla stoke odnosno
broj pčelinjih zajednica:

1. veći
od broja navedenog u zahtjevu, za izračun visine poticaja koristi se broj stoke
odnosno pčelinjih zajednica naveden u zahtjevu,

2.
manji od broja stoke odnosno pčelinjih zajednica u zahtjevu, poticaj se neće
isplatiti u slučaju da ne postoje opravdani razlozi iz članka 51. ovoga
Pravilnika.

Članak
47.

Poticaj
u stočarstvu se odobrava za stvaran broj životinja koje korisnik prijavljuje u
zahtjevu na poticaj i ne prelaze broj iz radnih evidencija (jedinstveni
registar životinja, popis pčelinjih zajednica) te ispunjavaju sve uvjete za
pojedinu vrstu poticaja.

Članak
48.

(1)
Osnovica za izračun poticaja za isporučene količine mlijeka sukladno članku 34.
Zakona usklađuje se korištenjem dodatka na kakvoću, ovisno od klase u koju je
mlijeko razvrstano glede broja mikroorganizama, a za kravlje mlijeko i na
osnovi somatskih stanica.

(2)
Vrijednost masnih jedinica i jedinica bjelančevina kao i novčane vrijednosti
dodatka na kakvoću dana je u tablici 4. ovoga Pravilnika.

Članak 49.

Za izračun visine poticaja za utovljenu junad i
utovljene svinje (domaćeg podrijetla ili podrijetlom iz uvoza) koriste se
čimbenici usklađenja iz tablice 2. i 3. ovoga Pravilnika, na način da se
osnovni iznos poticaja pomnoži odgovarajućim čimbenikom ovisno od klase.

Članak 50.

(1) Korisnik može ostvariti veći iznos poticaja u
biljnoj proizvodnji i stočarstvu ako se lokacija nasada ili lokacija
gospodarskog objekta u kojem se drži stoka nalazi na području s težim uvjetima
gospodarenja u poljoprivredi.

(2) Pravna ili fizička osoba registrirana za uzgoj
morske i slatkovodne ribe i preradu slatkovodne ribe i male plave ribe može
ostvariti veći iznos poticaja za pojedinu proizvodnju ako se lokacija
uzgajališta ribe i/ili pogona za preradu ribe nalazi na području s težim
uvjetima gospodarenja u poljoprivredi.

(3) Potvrdu o lokaciji nasada, lokaciji gospodarskog
objekta za držanje stoke i lokaciji uzgajališta ribe i/ili pogona za preradu
ribe izdaje lokalna samouprava.

5.
ŠTETE

Članak
51.

(1) Ako
zbog opravdanih razloga nisu postignute minimalno poticane količine ili
minimalni prinosi, podnositelj zahtjeva za poticaje dužan je dostaviti Zapisnik
nadležnog tijela o nastaloj šteti u roku od 15 dana od dana sastavljanja
Zapisnika.

(2)
Opravdani razlozi iz stavka 1. ovoga članka u biljnoj proizvodnji jesu štete od
nepogoda propisane Zakonom o zaštiti od elementarnih nepogoda (»Narodne
novine«, broj 73/97), štete od divljači i bolesti širih razmjera.

(3)
Zapisnik iz stavka 1. ovoga članka sastavlja nadležno tijelo za procjenu
nastale štete ili osiguravajuće društvo.

(4) Pod
opravdanim razlozima iz stavka 1. ovoga članka u stočarstvu i ribarstvu
podrazumijevaju se zdravstveni i reproduktivni poremećaji, niska proizvodnja
ili drugi objektivni razlozi.

(5) Zdravstvene
ili reproduktivne poremećaje iz stavka 4. ovoga članka utvrđuje ovlaštena
veterinarska organizacija, razloge izlučenja zbog niske proizvodnje HSC, a
ostale objektivne razloge nadležno tijelo za procjenu nastale štete.

(6) O
opravdanim razlozima iz stavka 4. ovoga članka sačinjava se zapisnik koji
korisnik poticaja mora čuvati četiri godine.

6.
ODOBRENJE ZAHTJEVA I PLAĆANJE

Članak
52.

(1)
Ministarstvo za svako poljoprivredno gospodarstvo donosi do 31. siječnja
sljedeće godine obavijest o visini isplaćenih sredstava u prethodnoj godini.

(2)
Ustanova ovlaštena od Ministarstva doznačuje odobrena sredstva na žiroračun
podnositelja zahtjeva.

(3)
Odobrena sredstva podnositelju zahtjeva doznačavat će se sukladno Zakonu o
izvršenju Državnog proračuna Republike Hrvatske.

7.
DINAMIKA ISPLATE

Članak
53.

(1)
Poticaji za ratarske kulture proizvedene u tekućoj godini te godišnja plaćanja
za vinograde, voćne vrste I. i II. skupine, jagode, hmelj, nasad lavande i
buhač, livade, pašnjake isplaćuju se do konca veljače iduće godine.

(2)
Iznimno od stavka 1. ovoga članka poticaji za krušna žita, pivarski ječam,
stočni ječam i uljanu repicu isplaćuju se do 30. rujna, u godini u kojoj je
obavljena žetva navedenih kultura.

(3) Poticaji za duhan proizveden u tekućoj godini,
isplaćuju se do konca veljače iduće godine.

(4) Poticaji za sadni materijal deklariran u tekućoj
godini, isplaćuju se do 31. siječnja iduće godine.

(5) Poticaji za preradu ploda masline isplaćuju se do
31. ožujka iduće godine.

(6) Poticaji za podizanje višegodišnjih nasada
isplaćuju se u roku 60 dana od zaprimanja zahtjeva za isplatu.

(7) Poticaji za ekstra djevičansko maslinovo ulje
prodano u tekućoj godini u razdoblju:

siječanj – lipanj, isplaćuju se do 31. kolovoza, i

srpanj – prosinac, isplaćuju se do konca veljače
iduće godine.

Članak 54.

(1) Poticaji za mlijeko isporučeno u određenom
mjesecu, isplaćuju se u roku 60 dana od isteka mjeseca u kojem je mlijeko
predano.

(2) Poticaji za tov junadi, svinja, kunića, janjadi,
jaradi i isporučenu u tekućoj godini u razdoblju:

siječanj – ožujak, isplaćuju se do 15. lipnja,

travanj – lipanj, isplaćuju se do 15 rujna,

srpanj – rujan, isplaćuju se do 15. prosinca, i

listopad – prosinac, isplaćuju se do konca veljače
iduće godine.

(3) Poticaji
za prodaju domaće teladi za tov, isplaćuju se u razdoblju:

siječanj
– ožujak, isplaćuju se do 15. lipnja,

travanj
– lipanj, isplaćuju se do 15 rujna,

srpanj
– rujan, isplaćuju se do 15. prosinca, i

listopad – prosinac, isplaćuju se do konca veljače
iduće godine.

(4) Poticaji za uzgoj i držanje rasplodne stoke iz
članka 14. Zakona i za uzgoj uzgojno valjanih (matičnih) grla isplaćuju se do
konca veljače iduće godine.

(5) Poticaji za žensku telad i ždrebad prijavljenu u
tekućoj godini u razdoblju:

siječanj – ožujak, isplaćuju se do 15. lipnja,

travanj – lipanj, isplaćuju se do 15 rujna,

srpanj – rujan, isplaćuju se do 15. prosinca i

listopad – prosinac, isplaćuju se do konca veljače
iduće godine.

(6) Poticaji za bikove i nerastove isplaćuju se u
roku 60 dana od podnošenja zahtjeva.

(7) Poticaji za proizvodnju – prodaju sperme uzgojno
valjanih životinja za prodane količine u razdoblju:

siječanj – lipanj, isplaćuju se do 15. rujna

srpanj – prosinac, isplaćuju se do konca veljače
iduće godine.

Članak 55.

Poticaji za uzgoj autohtonih vrsta bijele morske
ribe, školjaka, riblje mlađi, slatkovodne ribe I. i II. skupine, ulov male
plave ribe te proizvodnju ribljih proizvoda od domaćeg ulova male plave ribe i
od domaćeg uzgoja slatkovodnih i autohtonih vrsta bijele morske ribe u tekućoj
godini u razdoblju:

1. siječanj – ožujak, isplaćuju se do 31. svibnja,

2. travanj – lipanj, isplaćuju se do 31. kolovoza,

3. srpanj – rujan, isplaćuju se do 30. studenoga, i

4. listopad – prosinac, do konca veljače iduće
godine.

Članak 56.

Ako doznaka sredstava iz Državnog proračuna za
isplatu stečenih prava ne bude izvršena prema utvrđenoj dinamici Ministarstva
poljoprivrede, šumarstva i vodnoga gospodarstva, do­pušta se pomicanje rokova
isplate.

8.
POVRAT SREDSTAVA

Članak 57.

Ministarstvo
izdaje obavijest kojom od korisnika državne potpore zahtijeva povrat ostvarenih
sredstava u roku od 15 dana od dana izdavanja obavijesti i to ako korisnik
potpore:

1. nije
ostvario godišnju minimalno poticanu količinu određene proizvodnje utvrđenu
DODATKOM III. Zakona o državnoj potpori u poljoprivredi, šumarstvu i ribarstvu
i/ili

2. jest
proizvođač u ekološkoj proizvodnji, koji nije proizveo proizvod sukladno Zakonu
o ekološkoj proizvodnji poljoprivrednih i prehrambenih proizvoda (»Narodne novine«,
broj 12/01),

3.
administrativne pogreške.

9.
PRIJELAZNE I ZAVRŠNE ODREDBE

Članak 58.

Poticaj
za dorađeno sjeme I. skupine isplaćivat će se sukladno odredbama članka
Pravilnika o načinu i uvjetima provedbe modela poticanja proizvodnje, modela
potpore dohotku i programa očuvanja hrvatskih izvornih i zaštićenih pasmina
(»Narodne novine«, br. 11/03., 63/03., 86/03., 124/03., 156/03., 20/04.,
42/04., 54/04., 91/04. i 150/04.) ako je sjeme prodano i isporučeno do 30.
lipnja 2005. godine.

Članak
59.

Zahtjev
za poticaj za prodaju domaće teladi za tov prodanu u razdoblju od 25. lipnja
2004. godine do stupanja na snagu ovoga Pravilnika Odredbe članka 24. ovoga
Pravilnika primjenjuju se od dana stupanja na snagu Zakona.

Članak
60.

Danom
primjene ovoga Pravilnika prestaje važiti Pravilnik o načinu i uvjetima
provedbe modela poticanja proizvodnje, modela potpore dohotku i programa
očuvanja hrvatskih izvornih i za­šti­ćenih pasmina (»Narodne novine«, br.
11/03., 63/03., 86/03., 124/03., 159/03., 20/04., 42/04., 54/04., 91/04. i
150/04.).

Članak
61.

Ovaj
Pravilnik stupa na snagu danom objave u »Narodnim novinama«.

Klasa:
011-02/05-01/8
Urbroj: 525-1-05-1
Zagreb, 11. veljače 2005.

Ministar
poljoprivrede, šumarstva i vodnoga gospodarstva
**Petar** **Čobankovi****ć,** v.
r.

if !supportEmptyParas endif

*Tablica 1* – Minimalni
broj trsova/stabala/biljaka po ha potreban za ostvarivanje prava na poticaj

|  |  |  |
| --- | --- | --- |
| Šifra | Vrsta | kom/ha |
| kultura |
| 0803 | Lavanda | 3000 |
| 1501 | Plemenita loza – vinski kultivari | 3000 |
| 1502 | Plemenita loza – stolni kultivari | 2000 |
| 1601 | Jabuka na sjemenjaku | 200 |
| 1602 | Jabuka na MM 106 | 500 |
| 1603 | Jabuka na M9 | 1800 |
| 1604 | Kruška na sjemenjaku | 300 |
| 1605 | Kruška na dunji | 1250 |
| 1606 | Mandarina | 1000 |
| 1607 | Kupina | 2500 |
| 1608 | Malina | 4000 |
| 1609 | Kivi | 500 |
| 1610 | Limun | 500 |
| 1611 | Naranča | 800 |
| 1612 | Breskva | 500 |
| 1613 | Nektarina | 500 |
| 1614 | Marelica | 280 |
| 1615 | Trešnja na Prunus avium | 120 |
| 1616 | Trešnja na Prunus mahaleb | 150 |
| 1617 | Trešnja na Colt | 500 |
| 1618 | Trešnja na Gissela | 1000 |
| 1619 | Višnja | 300 |
| 1620 | Šljiva | 300 |
| 1621 | Orah | 100 |
| 1622 | Badem | 200 |
| 1623 | Lijeska | 300 |
| 1624 | Kesten | 150 |
| 1625 | Smokva | 200 |
| 1626 | Rogač | 100 |
| 1627 | Šipak | 300 |
| 1628 | Crni i crveni ribiz | 2500 |
| 1629 | Ogrozd | 2000 |
| 1700 | Maslina | 150 |
| 2001 | Hmelj | 3500 |

*Napomena:*Ako su
vjetrozaštitni pojasevi, žive međe, jarci, kamene ograde, suhozidi i poljski putevi
sastavni dio tradicionalne kulture krajolika i dobre poljoprivredne prakse
njihova površina se uzima kao stvarno korištena površina u slučaju da njihova
površina ne prelazi 5% ukupne površine.

if !supportEmptyParas endif

*Tablica 2* – UsklaĐenja
visine poticaja
za tov junadi
if !supportLineBreakNewLine
endif

|  |  |
| --- | --- |
| prosječna klasa isporučene junadi | čimbenik usklađenja |
| E | 1,10 |
| U | 1,05 |
| R | 1,00 |
| O | 0,95 |
| P | 0,90 |

if !supportEmptyParas endif

if !supportEmptyParas endif

*Tablica 3* – UsklaĐenja
visine poticaja
za tov svinja

|  |  |  |
| --- | --- | --- |
| prosječna klasa | udio mišićnog | čimbenik |
| isporučenih svinja | tkiva u % | usklađenja |
| S | >60,0 | 1,30 |
| E | 55,0 – 59,9 | 1,20 |
| U | 50,0 – 54,9 | 1,10 |
| R | 45,0 – 49,9 | 1,00 |
| O | 40,0 – 44,9 | 0,90 |
| P | <40,0 | 0,80 |

if !supportEmptyParas endif

if !supportEmptyParas endif

*Tablica
4* – UsklaĐenja visine poticaja za mlijeko

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vrijednost masne jedinice i jedinice bjelančevine pri obračunu novčanog poticaja za mlijeko | | | | | | | | | |
| Vrsta  mlijeka | Vrijednost jedinice/Kn | | | | | | | | |
| Masti (M) | | | | | | Bjelančevine (B) | | |
| Područje s težim | | | if !supportEmptyParas endif | | | Područje s težim | | if !supportEmptyParas endif |
| uvjetima gospodarenja v1 | | | Ostala područja v2 | | | uvjetima gospodarenja v1 | | Ostala područja v2 |
| Kravlje | 0,1378 | | | 0,0853 | | | 0,1688 | | 0,1045 |
| Ovčje | 0,0789 | | | 0,0584 | | | 0,2191 | | 0,1623 |
| Kozje | 0,1586 | | | 0,1172 | | | 0,3092 | | 0,2290 |
| Usklađenje novčanog poticaja za kravlje mlijeko glede njegove kakvoće | | | | | | | | | |
| if !supportEmptyParas endif | | Razvrstavanje u klase | | | | | | Dodatak na kakvoću – Kn/l | |
| Ispravak | | Klasa | Broj | | Broj | | | Područje s težim | Ostala |
| vrijednosti | | if !supportEmptyParas endif | mikroorganizama | | somatskih stanica | | | uvjetima gospodarenja | područja |
| 1,15 | | E | £ 80.000 | | £ 400.000 | | | 0,157 | 0,097 |
| 1,00 | | I | £ 100.000 | | £ 400.000 | | | 0,000 | 0,000 |
| 0,95 | | II | £ 400.000 | | £ 600.000 | | | –0,052 | –0,032 |
| 0,90 | | III | > 400.000 | | > 600.000 | | | –0,105 | –0,065 |
| *Napomena:* Pri određivanju ispravka vrijednosti kravlje mlijeko razvrstava se u onaj razred za koji je utvrđena niža klasa odnosno veći broj somat­skih stanica. | | | | | | | | | |
| Usklađenje novčanog poticaja za ovčje i kozje mlijeko glede njegove kakvoće | | | | | | | | | |
| Ispravak | | Razvrstavanje u klase | | | | Dodatak na kakvoću – Kn/l | | | |
| vrijednosti | | Klasa | Broj mikroorganizama | | | Područje s težim uvjetima gospodarenja | | | Ostala područja |
| 1,10 | | E | £ 1.200.000 | | | 0,135 | | | 0,10 |
| 1,00 | | I | £ 1.500.000 | | | 0,000 | | | 0,00 |
| 0,95 | | II | £ 6.000.000 | | | –0,067 | | | –0,05 |
| 0,90 | | III | > 6.000.000 | | | –0,135 | | | –0,10 |
if !supportMisalignedColumns|  |  |  |  |  |  |  |  |  |  |
endif

if !supportEmptyParas endif

*Tablica 5* – UsklaĐenja
visine poticaja za duhan prema tipu i klasi
if !supportLineBreakNewLine
endif

|  |  |  |
| --- | --- | --- |
| Tip duhana | Klasa | Čimbenik usklađe­nja |
| if !supportEmptyParas endif | 1. | 1,174 |
| VIRGINIJA | 2. | 1,126 |
| if !supportEmptyParas endif | 3. | 1,088 |
| if !supportEmptyParas endif | 4. | 0,998 |
| if !supportEmptyParas endif | 1. | 1,174 |
| BERLEY | 2. | 1,138 |
| if !supportEmptyParas endif | 3. | 1,088 |
| if !supportEmptyParas endif | 4. | 0,826 |

if !supportEmptyParas endif

![](dodatni/354532.gif)

if !supportEmptyParas endif

TABLICA
ŠIFRI I NAZIVA KULTURA ZA ISPUNJAVANJE OBRAZACA br. 1. i 2.

if !supportEmptyParas endif

|  |  |
| --- | --- |
| **šifra** | **naziv kulture** |
| **kulture** |
| 100 | ostale žitarice |
| 101 | pšenica |
| 102 | raž |
| 103 | tritikale |
| 104 | pivarski ječam |
| 105 | kukuruz |
| 106 | stočni ječam |
| 107 | zob |
| 108 | proso |
| 109 | sirak |
| 200 | ostale uljarice |
| 201 | soja |
| 202 | suncokret |
| 203 | uljana repica |
| 204 | tikva uljanica |
| 300 | ostalo krmno bilje |
| 301 | kukuruz za silažu |
| 302 | stočni kelj |
| 303 | stočni grašak |
| 304 | stočni sirak |
| 305 | djetelina |
| 306 | lucerna |
| 307 | djetelinsko travna smjesa |
| 308 | travno djetelinska smjesa |
| 309 | travna smjesa |
| 310 | trave |
| 311 | grahorica |
| 312 | stočna repa |
| 313 | stočna rotkva |
| 314 | koraba |
| 315 | krmna repica |
| 316 | lupine |
| 317 | sudanska trava |
| 401 | šećerna repa |
| 500 | ostalo povrće |
| 501 | rajčica industrijska |
| 502 | paprika industrijska |
| 503 | krastavac industrijski |
| 504 | luk industrijski |
| 505 | mrkva industrijska |
| 506 | pastrnjak industrijski |
| 507 | peršin industrijski |
| 508 | kupus industrijski |
| 509 | cikla industrijska |
| 510 | rajčica |
| 511 | paprika |
| 512 | krastavac |
| 513 | luk |
| 514 | mrkva |
| 515 | pastrnjak |
| 516 | peršin |
| 517 | kupus |
| 518 | cikla |
| 519 | grah |
| 520 | grašak |
| 521 | bob |
| 522 | češnjak |
| 523 | poriluk |
| 524 | tikva |
| 525 | tikvice |
| 526 | blitva |
| 527 | špinat |
| 528 | kelj |
| 529 | korabica |
| 530 | salata |
| 531 | patlidžan |
| 532 | dinje |
| 533 | jagode |
| 534 | lubenice |
| 535 | mahune |
| 536 | slanutak |
| 537 | cvjetača |
| 538 | brokula |
| 539 | kelj pupčar |
| 540 | koraba |
| 541 | kukuruz šećerac |
| 542 | repa bijela industrijska |
| 543 | mahune industrijske |
| 544 | feferoni industrijski |
| 545 | cvjetača industrijska |
| 601 | krumpir |
| 701 | duhan |
| 800 | ostalo ljekovito bilje |
| 801 | kamilica |
| 802 | menta |
| 803 | lavanda |
| 804 | buhač |
| 805 | kadulja |
| 806 | ružmarin |
| 807 | stolisnik |
| 808 | komorač |
| 809 | timijan |
| 900 | ostalo sjeme žitarica, |
| if !supportEmptyParas endif | uljarica, povrća i |
| if !supportEmptyParas endif | krmnog bilja |
| 901 | s. pšenica |
| 902 | s. raž |
| 903 | s. tritikale |
| 904 | s. ječam |
| 905 | s. kukuruz |
| 906 | s. zob |
| 907 | s. soja |
| 908 | s. suncokret |
| 909 | s. uljana repica |
| 910 | s. stočni kelj |
| 911 | s. stočni grašak |
| 912 | s. stočni sirak |
| 913 | s. djetelina |
| 914 | s. lucerna |
| 915 | s. trave |
| 916 | s. grahorica |
| 917 | s. stočne repe |
| 918 | s. stočne rotkve |
| 919 | s. podzemna koraba |
| 920 | s. stočna repica |
| 921 | s. lupina |
| 922 | s. šećerna repa |
| 923 | s. grah |
| s. grašak |
| 925 | s. bob |
| 926 | s. luk |
| 927 | s. češnjak |
| 928 | s. poriluk |
| 929 | s. cikla |
| 930 | s. mrkva |
| 931 | s. peršin |
| 932 | s. pastrnjak |
| 933 | s. lubenica |
| 934 | s. tikva |
| 935 | s. tikvica |
| 936 | s. blitva |
| 937 | s. špinat |
| 938 | s. kelj |
| 939 | s. kupus |
| 940 | s. korabica |
| 941 | s. salata |
| 942 | s. paprika |
| 943 | s. rajčica |
| 944 | s. patlidžan |
| 945 | s. krumpir |
| 946 | s. duhan |
| 947 | s. sudanska trava |
| 948 | s. krastavac |
| 949 | s. dinja |
| 950 | s. mahune |
| 951 | s. slanutak |
| 952 | s. cvjetača |
| 953 | s. brokula |
| 954 | s. kelj pupčar |
| 955 | s. koraba |
| 956 | s. repa bijela |
| 957 | s. feferon |
| 1001 | sadnice jabuke |
| 1002 | sadnice kruške |
| 1003 | sadnice mandarine |
| 1004 | sadnice kupine |
| 1005 | sadnice maline |
| 1006 | sadnice kivija |
| 1007 | sadnice limuna |
| 1008 | sadnice naranče |
| 1009 | sadnice breskve |
| 1010 | sadnice nektarine |
| 1011 | sadnice marelice |
| 1012 | sadnice trešnje |
| 1013 | sadnice višnje |
| 1014 | sadnice šljive |
| 1015 | sadnice oraha |
| 1016 | sadnice bajama |
| 1017 | sadnice lijeske |
| 1018 | sadnice kestena |
| 1019 | sadnice smokava |
| 1020 | sadnice rogača |
| 1021 | sadnice šipka |
| 1022 | lozni cjepovi |
| 1023 | sadnice maslina |
| 1101 | konoplja |
| 1102 | cikorija |
| 1103 | lan |
| 1104 | uljana gorušica |
| 1105 | ricinus |
| 1401 | livade |
| 1402 | pašnjaci |
| 1501 | plemenita loza vinski |
| if !supportEmptyParas endif | kultivari |
| 1502 | plemenita loza stolni |
| if !supportEmptyParas endif | kultivari |
| 1504 | matičnjak loznih podloga |
| 1600 | ostalo voće |
| 1601 | jabuka na sjemenjaku |
| 1602 | jabuka na MM 106 |
| 1603 | jabuka na M9 |
| 1604 | kruška na sjemenjaku |
| 1605 | kruška na dunji |
| 1606 | mandarina |
| 1607 | kupina |
| 1608 | malina |
| 1609 | kivi |
| 1610 | limun |
| 1611 | naranča |
| 1612 | breskva |
| 1613 | nektarina |
| 1614 | marelica |
| 1615 | trešnja na Prunus avium |
| 1616 | trešnja na Prunus |
| if !supportEmptyParas endif | mahaleb |
| 1617 | trešnja na Colt |
| 1618 | trešnja na Gissela |
| 1619 | višnja |
| 1620 | šljiva |
| 1621 | orah |
| 1622 | bajam |
| 1623 | lijeska |
| 1624 | kesten |
| 1625 | smokva |
| 1626 | rogač |
| 1627 | šipak |
| 1628 | crni i crveni ribiz |
| 1629 | ogrozd |
| 1700 | maslinik |
| 1701 | stablo masline |
| 1702 | maslinovo ulje |
| 1703 | prerada ploda |
| 2001 | hmelj |

if !supportEmptyParas endif

![](dodatni/354533.gif)
![](dodatni/354534.gif)
![](dodatni/354535.gif)
![](dodatni/354536.gif)
![](dodatni/354537.gif)
![](dodatni/354538.gif)
![](dodatni/354539.gif)
![](dodatni/354540.gif)
![](dodatni/354541.gif)
![](dodatni/354542.gif)
![](dodatni/354543.gif)
![](dodatni/354544.gif)
![](dodatni/354545.gif)
![](dodatni/354546.gif)
![](dodatni/354547.gif)
![](dodatni/354548.gif)
![](dodatni/354549.gif)
![](dodatni/354550.gif)
![](dodatni/354551.gif)
![](dodatni/354552.gif)

Pravilnik, NN 24/2005-429
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)